﻿ COMISIA COMUNITĂŢILOR EUROPENE Bruxelles, 11 3 2005 C(2005) 576 final RECOMANDAREA COMISIEI privind Carta Europeană a Cercetătorilor şi Codul de Conduită pentru recrutarea cercetătorilor COMISIA COMUNITĂŢILOR EUROPENE, Având în vedere Tratatul de înfiinţare a Comunităţii Europene şi, în special, Articolul 165 al acestuia, in care: (1) Comisia a considerat necesar, în ianuarie 20001, să înfiinţeze Spaţiul European pentru Cercetare ca liant al activităţii viitoare a Comunităţii în acest domeniu şi cu intenţia de a consolida şi a crea o structură pentru politica europeană de cercetare (2) Consiliul european de la Lisabona care a stabilit ca obiectiv al Comunităţii acela ca aceasta să devină economia cunoaşterii, cea mai competitivă şi mai dinamică din lume, până în anul 2010 (3) În rezoluţia sa din 10 noiembrie 20032, Consiliul a evidenţiat anumite probleme legate de profesia şi cariera cercetătorilor din Spaţiul European de Cercetare şi, în special, a salutat intenţia Comisiei de a lucra pentru elaborarea unei Carte Europene a Cercetătorilor şi a unui Cod de conduită pentru recrutarea cercetătorilor (4) În viitorul apropiat, o ameninţare serioasă pentru puterea inovatoare a UE, pentru capacităţile de cunoaştere şi pentru creşterea productivităţii o reprezintă reducerea posibilă, care a fost deja identificată, a numărului de cercetători3, în special din anumite discipline cheie Acest proces poate prejudicia îndeplinirea obiectivelor stabilite la Lisabona şi Barcelona În consecinţă, este imperativ ca Europa să îmbunătăţească condiţiile de atractivitate a domeniului pentru cercetători şi să consolideze implicarea cercetătoarelor în această activitate Aceasta se poate realiza prin acordarea de ajutor pentru crearea condiţiilor necesare pentru cariere mai susţinute şi mai atrăgătoare în domeniul Cercetării şi Dezvoltării4 (5) Piatra de hotar pentru progresul cunoaşterii ştiinţifice, a dezvoltării tehnologice o reprezintă resurse umane suficiente şi bine pregătite pentru domeniul Cercetării şi Dezvoltării Astfel se poate 1 COM(2000) 6 final din 18 1 2000 2 Monitorul Oficial C 282, p 1-2, din 25 11 2003 Rezoluţia Consiliului din 10 noiembrie 2003 (2003/C 282/01 privind profesia şi cariera cercetătorilor din Spaţiul European pentru Cercetare) 3 COM (2003) 226 final şi SEC(2003) 489 din 30 4 2003 4 SEC (2005) 260 2 obţine o calitate a vieţii şi se poate asigura bunăstarea cetăţenilor europeni, în acelaşi timp, contribuindu-se la competitivitatea Europei (6) Trebuie introduse şi aplicate instrumente noi de dezvoltare a carierei cercetătorilor, astfel contribuind la îmbunătăţirea previziunilor de evoluţie a carierei pentru cercetătorii din Europa (7) De asemenea, previziuni justificate şi mai vizibile privind evoluţia carierei contribuie la construirea unei atitudini pozitive a publicului faţă de profesia de cercetător şi, prin aceasta, încurajează, mai mulţi tineri să îmbrăţiseze o carieră în domeniul cercetării (8) Un ultim scop politic al acestei Recomandări este acela să contribuie la evoluţia unei pieţe europene a muncii atractive, deschise şi sustenabile pentru cercetători, în care condiţiile cadru să permită recrutarea şi menţinerea unor cercetători de calitate înaltă într-un mediu care să conducă la obţinerea efectivă de performanţe şi la productivitate (9) Statele Membre ar trebui să acţioneze astfel încât să ofere cercetătorilor o evoluţie sustenabilă a sistemelor carierei în toate etapele, indiferent de situaţia lor contractuală şi de traseul de Cercetare – Dezvoltare ales Ele vor trebui să facă toate demersurile pentru a se asigura că cercetătorii sunt trataţi ca profesionişti şi ca parte integrantă a instituţiilor în care îşi desfăşoară activitatea (10) Cu toate că Statele Membre au făcut eforturi considerabile să depăşească obstacolele administrative şi legale în calea mobilităţii geografice şi inter-sectoriale, multe din aceste obstacole există încă (11) Trebuie încurajate toate tipurile de mobilitate ca parte a unei ample politici de resurse umane pentru domeniul Cercetării – Dezvoltării la nivel naţional, regional şi instituţional (12) Valoarea tuturor necesităţilor de mobilitate este necesar să fie deplin recunoscută pentru evaluarea carierei şi în cadrul sistemelor de evoluţie în carieră a cercetătorilor, astfel garantându-se că o astfel de experienţă este valoroasă pentru evoluţia lor profesională (13) Dezvoltarea unei cariere solide şi politice de mobilitate pentru cercetătorii către5 şi din Uniunea Europeană trebuie analizată avându-se în vedere situaţia din ţările în curs de dezvoltare şi din regiunile din cadrul şi din afara Uniunii Europene, astfel încât construirea capacităţilor de cercetare din cadrul Uniunii Europene să nu se realizeze pe cheltuiala statelor sau regiunilor mai slab dezvoltate (14) În calitatea lor de persoane care recrutează cercetătorii, sponsorii sau angajatorii acestora trebuie să aibă responsabilitatea de a le oferi cercetătorilor proceduri de selectare şi recrutare, deschise, transparente şi comparabile la nivel internaţional (15) Societatea trebuie să aprecieze mai mult responsabilităţile şi profesionalismul pe care îl demonstrează cercetătorii în desfăşurarea activităţii în diverse etape ale carierei lor şi rolul lor cu 5 COM(2004) 178 final din 16 3 2004 3 multiple faţete de lucrători în domeniul cunoaşterii, lideri, coordonatori de proiect, manageri, supraveghetori, mentori, consultanţi de carieră sau de comunicatori ştiinţifici (16) Această recomandare are ca premiză faptul că angajatorii sau sponsorii cercetătorilor au obligaţia principală de a se asigura că îndeplinesc condiţiile legislative la nivel naţional, regional sau sectorial (17) Prin această recomandare se oferă Statelor Membre, angajatorilor, sponsorilor şi cercetătorilor un instrument valoros prin care să se realizeze, pe bază de voluntariat, şi alte iniţiative pentru îmbunătăţirea şi consolidarea previziunilor de carieră în Uniunea Europeană şi pentru crearea unei pieţe a muncii deschise pentru cercetători (18) Principiile general şi condiţiile evidenţiate în această Recomandare sunt rezultatul unui proces de consultare publică la care au fost asociaţi integral membrii Grupului Executiv pentru Resurse Umane şi Mobiilitate, PRIN PREZENTA SE RECOMANDĂ: 1 Statele Membre să acţioneze în aşa fel încât să facă paşii necesari pentru a se asigura că angajatorii sau sponsorii cercetătorilor dezvoltă şi menţin un mediu care să încurajeze cercetarea şi cultura activităţii, în care atât indivizii, cât şi grupurile de cercetare să fie apreciate, încurajate şi susţinute şi cărora să le fie oferite susţinerea materială şi morală care să îi facă să îşi îndeplinească obiectivele şi îndatoririle În acest context, trebuie acordată, în special, prioritate organizării condiţiilor de lucru şi de formare profesională în etapa iniţială a carierei cercetătorilor, deoarece aceasta contribuie la opţiunile viitoare şi la atractivitatea unei cariere în domeniul Cercetării şi Dezvoltării 2 Statele Membre să facă, acolo unde este necesar, demersurile cruciale pentru a se asigura că angajatorii şi sponsorii cercetătorilor îşi ameliorează metodele de recrutare şi sistemele de evaluare/ apreciere a carierei astfel încât să creeze un sistem de recrutare şi de evoluţie profesională, mai transparent, deschis, egal şi acceptat la nivel internaţional ca o precondiţie pentru existenţa unei reale pieţe europene a muncii pentru cercetători 3 Atunci când îşi formulează şi adoptă strategiile şi sistemele de dezvoltare sustenabilă a carierei pentru cercetători, Statele membre să ia obligatoriu în considerare şi să se ghideze după principiile generale şi condiţiile, la care fac referire Carta Europeană a Cercetătorilor şi Codul de conduită pentru recrutarea cercetătorilor, aşa cum este evidenţiat în anexă 4 Statele Membre să facă demersurile necesare pentru transpunerea acestor principii generale şi condiţii din domeniul lor de responsabilitate în legislaţia lor naţională sau în standardele lor sectoriale şi/ sau instituţionale, precum şi în ghidurile (carte şi/ sau coduri pentru cercetători) Prin aceasta, ele trebuie să ia în considerare marea diversitate a legilor, reglementărilor şi practicilor, care, în diverse state şi în diverse 4 sectoare, stabilesc traseu, organizarea şi condiţiile de lucru pentru o carieră în domeniul Cercetării – Dezvotării 5 Statele Membre să trateze aceste principii generale şi condiţii drept parte integrantă pentru mecanismele de asigurare a calităţii instituţiilor, considerându-le drept mijloace de stabilire a criteriilor de finanţare pentru schemele naţionale/ regionale de finanţare, precum şi să le adopte pentru procesele de audit, monitorizare şi evaluare ale organizaţiilor publice 6 Statele Membre să continue eforturile de depăşire a obstacolelor administrative şi legislative, existente încă, inclusiv a celor care se referă la mobilitatea intersectorială şi la mobilitatea dintre şi în cadrul diferitelor funcţiuni, luând în considerare Uniunea Europeană lărgită 7 Statele Membre să facă demersurile necesare pentru a se asigura că cerceetătorii se bucură de o asistenţă socială corespunzătoare statutului lor juridic În acest context, o atenţie specială trebuie acordată drepturilor de pensie, fie cea statutară sau cea suplimentară, pentru cercetătorii care se deplasează între sectorul public şi cel privat din acelaşi stat, precum şi pentru cei care se deplasează în cadrul Uniunii Europene Astfel de situaţii trebuie să garanteze că cercetătorii care, în cursul vieţii, şi-au schimbat serviciul sau şi-au întrerupt cariera nu suferă, nemeritat, pierderea drepturilor de asistenţă socială 8 Statele Membre implementează structurile necesare de monitorizare care să verifice, periodic, aplicarea acestei Recomandări, precum şi modul în care angajatorii, sponsorii şi cercetătorii au aplicat Carta Europeană a Cercetătorilor şi Codul de Conduită pentru Recrutarea Cercetătorilor 9 Criteriile pentru monitorizare vor fi stabilite şi convenite cu Statele Membre în cadrul activităţii asumate de Grupul executiv pentru Resurse Umane şi Mobilitate 10 În calitate de reprezentanţi în organizaţiile internaţionale înfiinţate la nivel interguvernamental, Statele Membre iau integral în considerare această Recomandare atunci când propun strategii şi iau decizii care se referă la activităţile respectivelor organizaţii 11 Această Recomandare este adresată Statelor Membre, dar are ca obiectiv să fie şi un instrument de încurajare a dialogului social, precum şi a dialogului între cercetători, donori şi societate, în ansamblul său 12 Pe cât posibil, până la 15 decembrie 2005 iar apoi anual, Statele Membre sunt invitate să informeze Comisia cu privire la orice măsuri pe care le-au adoptat ca urmare a acestei recomandări şi cu privire la primele rezultate ale aplicării acesteia, dar şi să ofere exemple de bune practici 13 Această Recomandare va fi revizuită periodic de către Comisie în contextul Metodei deschise de coordonare Elaborat la Bruxelles, Pentru Comisie Janez POTOCNIK Membru al Comisiei 5 ANEXĂ SECŢIUNEA 1: CARTA EUROPEANĂ A CERCETĂTORILOR Carta Europeană a Cercetătorilor este un set de principii şi de condiţii generale care specifică rolurile, responsabilităţile şi drepturile atât ale cercetătorilor, cât şi ale angajatorilor şi/ sau sponsorilor cercetătorilor6 Scopul acestei Carte este acela de a se asigura că natura relaţiei dintre cercetători şi angajatori sau sponsori conduce la o activitate de succes în generarea, transferul şi distribuirea de cunoştinţe şi de dezvoltare tehnologică şi la dezvoltarea carierei cercetătorilor De asemenea, Carta recunoaşte valoarea tuturor formelor de mobilitate ca instrumente pentru susţinerea evoluţiei profesionale a cercetătorilor În acest sens, Carta constituie un cadru pentru cercetători, angajatori şi sponsori, care îi invită să acţioneze responsabil şi ca profesionişti la locul lor de muncă şi să se recunoască reciproc în această calitate Carta se adresează tuturor cercetătorilor din Uniunea European în toate fazele de carieră şi acoperă toate domeniile de cercetare din sectorul public şi privat, indiferent de natura angajării7, de statutul legal al angajatorului sau de tipul de organizaţie sau instituţie în care aceştia îşi desfăşoară activitatea Documentul consideră rolurile multiple pe care le au cercetătorii, care sunt desemnaţi nu numai să realizeze cercetarea, ci au şi atribuţii ca supraveghetori, mentori, manageri sau atribuţii administrative La fundamentul acestei Carte se află principiul că atât cercetătorii, cât şi angajatorii şi/ sau sponsorii au obligaţia de a se asigura că îndeplinesc condiţiile legislaţiei naţionale sau regionale, proprii Acolo unde cercetătorii se bucură de un statut şi de drepturi care, într-un anume sens, sunt mai favorabile decât cele prevăzute de această Cartă, termenii acesteia nu vor fi invocaţi pentru a se diminua statutul sau drepturile dobândite deja Atât cercetătorii, cât şi angajatorii şi sponsorii care aderă la Cartă vor respecta, de asemenea, drepturile fundamentale şi principiile recunoscute de către Carta Drepturilor Fundamentale ale Uniunii Europene8 Principiile şi Condiţiile Generale, aplicabile Cercetătorilor: Libertatea de cercetare Cercetătorii trebuie să îşi concentreze activitatea pentru binele omenirii şi pentru extinderea frontierelor cunoaşterii ştiinţifice, dar, în acelaşi timp, se bucură de libertatea de gîndire şi de exprimare şi de 6 A se citi definiţia de la SECŢIUNEA 3 7 A se citi definiţia de la SECŢIUNEA 3 8 Monitorul Oficial C 364, 18 12 2000 p 0001-0022 6 libertatea de a identifica metode prin care să se rezolve probleme, în conformitate cu principiile şi practicile de etică, recunoscute Cu toate acestea, cercetătorii trebuie să recunoască limitele acestei libertăţi care rezultă din circumstanţe speciale de cercetare (inclusiv supraveghere/ ghidare/ management) sau din constrângeri operaţionale, de exemplu: motive bugetare sau de infrastructură, sau, în special în sectorul industrial, din motive de protecţie a proprietăţii intelectuale Astfel de limitări nu trebuie, totuşi, să contravină principiilor şi practicilor etice, recunoscute, la care trebuie să adere cercetătorii Principii etice Cercetătorii trebuie să adere la practicile etice recunoscute şi principiile fundamentale ale eticii, corespunzătoare disciplinei lor (disciplinelor lor), precum şi la standardele de etică, existente în diferitele Coduri de Etică naţionale, sectoriale sau instituţionale Responsabilitatea profesională Cercetătorii trebuie să facă toate eforturile necesare pentru a se asigura că activitatea lor este relevantă pentru societate şi că nu dublează cercetările realizate anterior, în altă parte Ei trebuie să evite plagiatul de orice tip, să respecte principiul proprietăţii intelectuale şi proprietatea comună a datelor în cazul cercetărilor realizate în colaborare cu un supraveghetor(i) şi/ sau cu alţi cercetători Necesitatea de validare a unor descoperiri noi prin prezentarea faptului că experimentele se pot reproduce nu trebuie interpretată ca plagiat, cu condiţia ca datele să fie confirmate şi citate explicit Dacă un aspect al activităţii este delegat, cercetătorii trebuie să se asigure că persoana căreia îi este atribuit are competenţa să îl realizeze Atitudinea profesională Cercetătorii trebuie să fie familiarizaţi cu obiectivele strategice care guvernează domeniul lor de cercetare şi cu mecanismele de finanţare Ei trebuie să obţină toate aprobările necesare înainte să-şi înceapă activitatea sau să acceseze resursele oferite Ei trebuie să-şi informeze angajatorii, sponsorii sau supraveghetorii atunci când proiectul lor de cercetare este în întârziere, este redefinit sau este încheiat sau să notifice în cazul în care acesta este terminat mai devreme decât termenul prevăzut sau dacă se suspendă din diverse motive Obligaţii contractuale şi legale Cercetătorii de la toate nivelele trebuie să fie familiarizaţi cu reglementările la nivel naţional, sectorial sau instituţional care guvernează condiţiile de formare profesională sau de activitate Aceasta include reglementările privind drepturile de proprietate intelectuală şi solicitările şi condiţiile cerute de sponsori, indiferent de natura contractului lor Cercetătorii trebuie să respecte astfel de reglementări, prin 7 oferirea rezultatelor solicitate (ex: teze, publicaţii, patente, rapoarte, dezvoltarea de noi produse etc ) aşa cum sunt acestea stabilite în termenii şi condiţiile contractului sau documentului echivalent Responsabilitate Cercetătorii trebuie să fie conştienţi că sunt răspunzători în faţa angajatorilor lor, sponsorilor lor sau a altor instituţii publice sau private, precum şi, din motive de etică, în faţa societăţii ca tot În particular, cercetătorii finanţaţi din fonduri publice sunt, de asemenea, răspunzători pentru utilizarea eficientă a banilor contribuabililor Prin urmare, ei trebuie să respecte principiile unui management financiar corect, transparent şi eficient şi să coopereze cu organismele de audit autorizate să le verifice activitatea, indiferent dacă acestea au fost desemnate de către angajatori / sponsori sau de către comitetele de etică Metodele de colectare şi analiză, rezultatele şi, acolo unde este posibil detalii privind datele activităţii trebuie să fie deschise verificării externe şi interne, ori de câte ori este necesar şi la solicitarea autorităţilor competente Buna practică în cercetare Permanent, cercetătorii trebuie să adopte practici de lucru sigure, în conformitate cu legislaţia naţională, inclusiv să ia măsurile necesare pentru protejarea sănătăţii şi pentru siguranţă, precum şi pentru recuperarea după dezastre ale tehnologiei informaţionale, de exemplu prin pregătirea unor strategii corespunzătoare de recuperare De asemenea, ei trebuie să fie familiarizaţi cu legislaţia naţională referitoare la protecţia datelor şi la cerinţele privind protecţia confidenţialităţii şi să întreprindă demersurile necesare de aplicare permanentă a acestora Distribuţia, exploatarea rezultatelor În conformitate cu obligaţiile lor contractuale, toţi cercetătorii trebuie să se asigure că rezultatele cercetării lor sunt distribuite şi exploatate, de exemplu: comunicate, transferate într-o altă cercetare sau, dacă este posibil, comercializate În special, cercetătorii principali se aşteaptă să preia conducerea în a se asigura de faptul că cercetarea este de succes şi că rezultatele sunt fie exploatate comercial, fie făcute accesibile publicului (sau ambele) ori de câte ori apare o astfel de oportunitate Angajamentul public Cercetătorii trebuie să se asigure că activităţile lor de cercetare sunt cunoscute în ansamblul societăţii într-un astfel de mod încât ele să fie înţelese de profani (nespecialişti), prin aceasta ameliorându-se înţelegerea ştiinţei de către public Un angajament direct cu publicul îi va ajuta pe cercetători să înţeleagă mai bine interesul public pentru priorităţile ştiinţifice şi tehnologice, dar şi anxietatea publicului faţă de anumite domenii Relaţia cu supraveghetorii În etapa de formare, cercetătorii trebuie să stabilească o relaţie structurată şi periodică cu supraveghetorul (supraveghetorii) lor şi cu reprezentantul (reprezentanţii) facultăţii/ departamentului, astfel încât să beneficieze din plin de această relaţie 8 Aceasta include păstrarea evidenţelor tuturor etapelor de lucru şi ale tuturor descoperirilor de cercetare, obţinerea de feed-back prin intermediul rapoartelor şi seminarelor, aplicarea acestuia şi desfăşurarea unei activităţi în conformitate cu termenele şi calendarele convenite, care să se concretizeze în rezultate Îndatoriri de supraveghere şi manageriale Cercetătorii principali trebuie să acorde o atenţie specială rolului lor multiplu de: supraveghetori, mentori, consilieri de carieră, lideri, coordonatori de proiect, manageri sau comunicatori ştiinţifici Ei trebuie să îndeplinească aceste îndatoriri la standardele profesionale cele mai înalte Referitor la rolul de supraveghetori sau de mentori ai cercetătorilor, cercetătorii principali trebuie să construiască o relaţie constructivă şi pozitivă cu cercetătorii debutanţi, astfel încât să creeze condiţiile unui transfer eficient de cunoştinţe şi să realizeze o evoluţie de succes a carierei acestora Dezvoltarea profesională continuă Cercetătorii din toate stadiile carierei trebuie să caute să-şi îmbunătăţească permanent activitatea prin actualizarea şi extinderea aptitudinilor şi competenţelor lor Aceasta se poate realiza foarte divers, dar nu se poate restrânge doar la formarea profesională formală, ateliere, conferinţe şi e-educaţie Principii şi Condiţii Generale aplicabile angajatorilor şi sponsorilor: Recunoaşterea profesiei Toţi cercetătorii angajaţi într-o carieră de cercetare trebuie să fie recunoscuţi drept profesionişit şi să fie trataţi ca atare Aceasta trebuie să înceapă încă de la începutul carierei, în special la nivel post-universitar şi trebuie să includă toate nivelele, indiferent de clasificarea lor la nivel naţional (de exemplu; angajat, absolvent, candidat la doctorat, post-doctorat, funcţionari publici) Nediscriminare Angajatorii şi/ sau sponsorii cercetătorilor nu vor face nici un fel de discriminări pe bază de sex, vârstă, etnie, origine naţională sau socială, religie sau convingeri ideologice, orientare sexuală, limbă, handicap, opinii politice, condiţii economice sau sociale Mediul de cercetare Angajatorii şi/ sau sponsorii cercetătorilor trebuie să se asigure că este creat cel mai stimulativ mediu de cercetare sau de formare în domeniu, care oferă echipamentele, facilităţile şi oportunităţile corespunzătoare, inclusiv pentru colaborarea la distanţă cu alte reţele de cercetare şi că sunt respectate reglementările naţionale sau sectoriale privind protecţia sănătăţii şi a siguranţei în cercetare Sponsorii trebuie să se asigure că sunt alocate resursele corespunzătoare pentru programul de lucru convenit Condiţii de lucru 9 Angajatorii şi/ sau sponsorii trebuie să se asigure că cercetătorilor, inclusiv cercetătorilor cu dizabilităţi, condiţiile de lucru oferite prezintă, acolo unde este posibil, flexibilitatea considerată necesară pentru realizarea unei cercetări de succes, în conformitate cu legislaţia naţională existentă şi cu prevederile contractelor colective de muncă la nivel naţional sau sectorial Ei trebuie să aibă ca obiectiv să ofere condiţii de lucru care să permită atât cercetătoarelor, cât şi cercetătorilor să combine activitatea profesională cu viaţa de familie, copiii cu cariera9 Între altele, trebuie acordată o atenţie specială programului flexibil de lucru, activităţii part-time, activităţii la domiciliu şi concediului de sărbători, precum şi prevederilor financiare şi administrative necesare, care reglementează acest tip de aranjamente Stabilitatea şi permanenţa angajării Angajatorii şi/ sau sponsorii trebuie să se asigure că performanţa activităţii derulate de cercetători nu este subminată de instabilitatea contractelor de muncă şi, în consecinţă, trebuie să se angajeze cât de mult posibil în îmbunătăţirea stabilităţii condiţiilor de angajare pentru cercetători, astfel implementând şi respectând principiile şi termenii Directivei UE privind Activitatea pe durată determinată10 Finanţare şi salarii Angajatorii şi/ sau sponsorii cercetătorilor trebuie să se asigure că aceştia se bucură de condiţii corecte şi atractive de finanţare şi/ sau de salarii cu prevederi echitabile de asigurări sociale (inclusiv pentru caz de boală, pentru maternitate, dreptul la pensie şi asigurarea de şomaj), în conformitate cu prevederile legislaţiei naţionale din domeniu şi cu cele din contractele colective de muncă la nivel naţional sau de ramură Aceste condiţii se referă la cercetătorii din toate categoriile, inclusiv la debutanţi şi ele trebuie să fie proporţionale cu statutul lor juridic, performanţa şi nivelul de calificare şi/ sau responsabilităţi Egalitatea de şanse11 Angajatorii şi/ sau sponsorii trebuie să aibă în vedere egalitatea de şanse pentru toate categoriile de personal, inclusiv la nivel de supraveghere şi la cel managerial Aceasta se poate dobândi pe baza unei politici de şanse egale atât la recrutare, cât şi în toate etapele carierei fără, însă, ca aceasta să prevaleze 9 A se citi SEC (2005) 260, Femeile şi Ştiinţa: Excelenţă şi Inovaţie – Egalitatea de şanse în ştiinţă 10 Care are ca scop să prevină ca angajaţii pe durată determinată să fie trataţi mai puţin favorabili decât cei aflaţi în posturi similare dar cu contract de muncă pe perioadă nedeterminată, să prevină abuzul care apare din utilizarea succesivă a contractelor pe perioadă determinată, să îmbunătăţească accesul acestei categorii de angajaţi la cursuri de formare profesională şi să se asigure că angajaţii pe durată determinată sunt informaţi cu privire la posturile permanente vacante Directiva Consiliului 1999/70/EC referitoare la “Acordul Cadru privind activitatea pe perioadă determinată” încheiat de CES, UNICE şi CEEP, adoptat în data de 28 iunie 1999 11 A se citi SEC (2005) 260, Femeile şi Ştiinţa: Excelenţă şi Inovaţie – Egalitatea de şanse în ştiinţă 10 criteriile de calitate şi competenţă Pentru a se asigura un tratament egal, comitetele de selecţie şi evaluarea trebuie să fie formate corespunzător, pe sexe Evoluţia carierei Angajatorii şi/ sau sponsorii cercetătorilor trebuie să elaboreze, preferabil în cadrul managementului propriu al resurselor umane, o strategie de evoluţie a carierei pentru toate categoriile de cercetători, indiferent de situaţia lor contractuală, inclusiv pentru cercetătorii cu contracte pe durată determinată Strategia trebuie să includă disponibilitatea mentorilor implicaţi în oferirea de sprijin şi de consultanţă pentru evoluţia personală şi profesională a cercetătorilor, astfel motivându-i pe aceştia şi contribuind la reducerea nesiguranţei privind viitorul lor profesional Toţi cercetării trebuie să fie familiarizaţi cu astfel de prevederi şi de aranjamente Valoarea mobilităţii Angajatorii şi/ sau sponsorii trebuie să recunoască valoarea mobilităţii geografice, inter-sectoriale, inter şi trans-disciplinare şi virtuale12, precum şi pe cea a mobilităţii între sectorul public şi cel privat drept căi importante de creştere a cunoştinţelor ştiinţifice şi profesionale pentru fiecare etapă a carierei cercetătorului În concluzie, ei trebuie să creeze acest fel de opţiuni în strategia de evoluţie a carierei şi să recunoacă integral şi să valorifice orice tip de mobilitate în cadrul sistemului propriu de evoluţie/ evaluare a carierei De asemenea, aceasta solicită implementare instrumentelor administrative necesare care să permită utilizarea granturilor şi a prevederilor de securitate socială, în conformitate cu legislaţia naţională Accesul la formarea profesională în cercetare şi la dezvoltarea continuă Angajatorii şi/ sau sponsorii trebuie să se asigure că tuturor categoriile de cercetători, indiferent de situaţia lor contractuală, li se oferă oportunităţi de evoluţie profesională şi ameliorare a posibilităţii lor de angajare prin accesul la măsuri de dezvoltare continuă a aptitudinilor şi competenţelor lor Astfel de măsuri trebuie evaluate periodic pe criterii de accesibilitate, utilizare şi eficienţă în ameliorarea competenţelor, aptitudinilor şi a gradului de ocupare a forţei de muncă Accesul la consultanţa pentru carieră Angajatorii şi/ sau sponsorii trebuie să se asigure că, indiferent de situaţia lor contractuală, tuturor categoriilor de cercetători le este oferită consultanţă pentru carieră şi asistenţă pentru ocuparea unui loc de muncă, fie în cadrul instituţiilor implicate, fie prin colaborare cu alte structuri Drepturile de proprietate intelectuală Angajatorii şi/ sau sponsorii trebuie să se asigure că toate categoriile de cercetători se bucură de beneficiile rezultate din exploatarea (dacă există) rezultatelor activităţii lor de Cercetare-Dezvoltate prin 12 De exemplu colaborarea la distanţă prin reţelele electronice 11 instrumentul protecţiei legale şi, în special, prin protecţia corespunzătoare a Drepturilor de proprietate intelectuală, inclusiv a copyright Politicile şi practicile trebuie să specifice ce drepturi revin cercetătorilor şi/sau, acolo unde este cazul, ce drepturi revin angajatorilor sau terţilor, inclusiv organizaţiilor comerciale sau industriale, iar, pe cât posibil, acestea să fie prevăzute în contractele specifice de colaborare sau în alte tipuri de contracte Drepturile de coautor Dreptul de coautor trebuie considerat ca un aspect pozitiv de către instituţii atunci când se realizează evaluarea personalului, ca dovadă a unei abordări constructive în realizarea activităţii de cercetare În concluzie, angajatorii şi/ sau sponsorii trebuie să elaboreze strategii, practici şi proceduri prin care tuturor categoriilor de cercetători să li se condiţiile cadru necesare pentru a se bucura de dreptul de a fi recunoscuţi, înregistraţi şi/ sau citaţi, în contextul contribuţiilor lor reale, drept coautori ai documentelor, invenţiilor, etc sau dreptul de a-şi publica rezultatele cercetării proprii, independent de supraveghetorul (supraveghetorii) lor Supraveghere Angajatorii şi/ sau sponsorii trebuie să se asigure că există o persoană identificată la care să poată apela cercetătorii debutanţi pentru îndeplinirea îndatoririlor lor profesionale şi trebuie să informeze cercetătorii cu privire la aceasta Astfel de aranjamente trebuie să definească clar faptul că supraveghetorii propuşi au expertiza profesională necesară pentru acest tip de activitate, au timpul, cunoştinţele, experienţa şi expertiza necesare pentru a o realiza şi sunt apţi să ofere cercetătorului debutant sprijinul corespunzător De asemenea, ei trebuie să dispună de procedurile necesare de monitorizare a evoluţiilor, precum şi d mecanismele de feed- back, aferente Predarea Predarea reprezintă o cale esenţială pentru structurarea şi diseminarea cunoştinţelor şi, în concluzie, trebuie considerată drept o opţiune de valoare în traseul carierei cercetătorilor Cu toate acestea, responsabilităţile de predare nu trebuie să fie excesive şi nu trebuie să îi împiedice pe cercetători sî-şi realizeze activităţile de cercetare, în special la începutul carierei Angajatorii şi/ sau sponsorii trebuie să se asigure că îndatoririle de predare sunt remunerate corespunzător şi să fie luate în considerare în sistemele de evaluare/ apreciere, precum şi că timpul dedicat, de către personalul cu vechime, formării cercetătorilor debutanţi este cuantificat ca parte a acestor atribuţii Se va oferi o pregătire corespunzătoare pentru activităţile de predare şi educare ca parte a evoluţiei profesionale a cercetătorilor Sistemele de evaluare/ apreciere 12 Pentru toate categoriile de cercetători, inclusiv pentru cercetătorii principali, angajatorii şi/ sau sponsorii trebuie să introducă sisteme de evaluare/ apreciere pentru evaluarea periodică a performanţei lor profesionale, care să se realizeze într-o manieră transparentă de către un comitet independent (iar, pentru cercetătorii principali, este preferabil ca evaluarea să se realizeze de către un comitet internaţional) Astfel de proceduri de evaluare şi apreciere trebuie să ia în considerare activitatea globală de cercetare şi rezultatele acesteia De exemplu: publicaţii, invenţii, managementul cercetării, predare/ lectori, supraveghere, mentor, colaborare naţională sau internaţională, atribuţii administrative, activităţi de informare a publicului şi mobilitate trebuie luate în considerare în contextul evoluţiei carierei Sesizări/reclamaţii În conformitate cu reglementările naţionale, angajatorii şi/ sau sponsorii cercetătorilor trebuie să stabilească procedurile corespunzătoare de analiză a sesizărilor/ reclamaţiilor cercetătorilor, inclusiv a celor referitoare la conflictele dintre supraveghetor(i) şi debutanţi, posibil în persoana unui reprezentant independent (de tipul avocatului poporului) Astfel de proceduri trebuie să ofere tuturor categoriilor de personal din cercetare asistenţă confidenţială şi informală pentru rezolvarea conflictelor legate de activitate, a disputelor şi ameninţărilor, având ca scop promovarea unui tratament corect şi echitabil în cadrul instituţiei şi ameliorarea calităţii mediului de lucru, în ansamblu Participarea în organismele de luare a deciziilor Angajatorii şi/ sau sponsorii cercetătorilor trebuie să recunoască drept legitim şi de dorit ca cercetătorii să fie reprezentaţi în organismele relevante de informare, consultare şi luare a deciziilor din cadrul instituţiilor în care îşi desfăşoară activitatea, astfel încât să le fie protejate şi promovate interesele individuale şi colective ca profesionişti şi să contribuie activ la activitatea instituţiilor lor13 Recrutare Angajatorii şi/ sau sponsorii trebuie să se asigure că standardele de intrare şi admitere pentru cercetători, în special la începutul carierei, sunt clar specificate şi, de asemenea, trebuie să faciliteze accesul grupurilor dezavantajate sau al cercetătorilor care se întorc la o carieră de cercetare, inclusiv a profesorilor (de orice grad) care se întorc în cercetare Angajatorii şi/ sau sponsorii trebuie să respecte principiile expuse în Codul de conduită pentru recrutarea cercetătorilor atunci când numesc sau recrutează astfel de personal 13 De asemenea, a se vedea pentru acest context Directiva UE 2002/14/EC 13 SECŢIUNEA 2: CODUL DE CONDUITĂ PENTRU RECRUTAREA CERCETĂTORILOR Codul de conduită pentru recrutarea cercetătorilor constă într-un set de principii şi condiţii generale care trebuie urmate de către angajatori şi/ sau sponsori atunci când numesc sau recrutează cercetători Aceste principii şi condiţii trebuie să asigure respectarea valorillor de tipul transparenţei procesului de recrutare şi a tratamentului egal pentru toţi solicitanţii, în special avându-se în vedere dezvoltarea unei pieţe europene atractive, deschise şi sustenabile Aceste principii şi condiţii sunt complementare celor expuse în Carta europeană a cercetătorilor Instituţiile şi angajatorii care aderă la Codul de Coduită îşi vor demonstra evident angajamentul de a acţiona responsabil şi respectabil şi de a oferi condiţii cadru oneste cercetătorilor, cu intenţia clară de a contribui la progresul Spaţiului european pentru cercetare Principii şi Condiţii generale ale Codului de Conduită Recrutare Angajatorii şi/ sau sponsorii trebuie să stabilească proceduri de recrutare care să fie deschise14, transparente, de susţinere şi comparabile la nivel internaţional, dar şi structurate pe tipul de posturi anunţate Anunţurile trebuie să ofere o descriere amplă a cunoştinţelor şi competenţelor solicitate şi să nu fie atât de specializate încât să descurajeze solicitanţii potriviţi Angajatorii trebuie să includă o descriere a condiţiilor de lucru şi a drepturilor care se oferă, inclusiv a posibilităţilor de evoluţie a carierei Mai mult, perioada de timp alocată între anunţarea postului vacant sau solicitarea de oferte şi termenul limită de depunere a ofertelor trebuie să fie realist Selecţia Comitetele de selecţie trebuie să combină expertiza diversă şi competenţele şi trebuie să fie echilibrate pe sexe, precum şi, acolo unde este cazul şi este posibil, să includă membri din sectoare (public şi privat) şi discipline diverse, inclusiv reprezentanţi din alte ţări şi cu experienţă relevantă pentru evaluarea candidatului Oricând este posibil, trebuie utilizată o diversitate de practici de selectare, cum ar fi evaluarea externă de expertiză şi interviul Membrii comitetului de selecţie trebuie să fie pregătiţi în conformitate Transparenţa Înainte de selectare, candidaţii trebuie să fie informaţi cu privire la procesul de recrutare şi la criteriile de selecţie, la numărul de posturi vacante şi la posibilităţile de evoluţie a carierei 14 Trebuie utilizate toate instrumentele valabile, în special la resursele accesibile pe internet, la nivel global sau internaţional, de tipul Portalul pan-european al mobilităţii cercetătorului: http://europa eu int/eracareers 14 De asemenea, după terminarea procesului de selecţie, ei trebuie să fie informaţi cu privire la aspectele pozitive şi la deficienţele cererilor lor de angajare Evaluarea meritului Procesul de selecţie trebuie să ia în considerare toată experienţa15 acumulată de candidaţi De asemenea, trebuie luate în considerare creativitatea şi nivelul de experienţă al candidaţilor, în acelaşi timp accentul punându-se pe potenţialul lor ca cercetători Aceasta înseamnă că meritul trebuie judecat atât calitativ, cât şi cantitativ, concentrându-se pe rezultatele de excepţie obţinute în cadrul unei cariere diversificate şi nu numai pe numărul de publicaţii În concluzie, importanţa indicilor bibliometrici trebuie echilibrată corespunzător cu o varietate mai mare de criterii de evaluare, cum ar fi predarea, supravegherea, lucrul în echipă, transferul de cunoştinţe, managementul cercetării şi inovării, precum şi activităţile de informare a publicului Pentru candidaţii provenind din mediul industrial, se acordă o atenţie specială oricărei contribuţii la patente, dezvoltare sau invenţii Variaţii în ordinea cronologică a CV-urilor Întreruperile sau variaţiile carierei în ordinea cronologică a CV-urilor nu trebuie sancţionate Trebuie considerate drept o evoluţie profesională şi, în consecinţă, drept o potenţială contribuţie valoroasă la evoluţia profesională a cercetătorilor către un traseu multidimensional al carierei În consecinţă, candidaţilor trebuie să li se permită să depună CV-uri fundamentate pe documente, care să reflecte o varietate reprezentativă de realizări şi calificări, conforme cu postul pentru care este depusă cererea de angajare Recunoaşterea experienţei dobândite prin mobilitate Orice experienţă dobândită prin mobilitate, de exemplu stagiu în altă ţară/ regiune sau în altă structură de cercetare (publică sau privată) sau schimbarea de la o disciplină sau un sector la altul, fie ca parte din formarea iniţială în cercetare, fie într-o altă etapă a carierei de cercetare, sau experienţa dobândită prin mobilitatea virtuală trebuie considerate ca o contribuţie valoroasă la evoluţia profesională a cercetătorului Recunoaşterea calificărilor Angajatorii şi/ sau sponsorii trebuie să ofere o apreciere şi evaluare corespunzătoarea a calificărilor academice şi profesionale, inclusiv a calificărilor ne-formale, pentru toate categoriile de cercetători, în 15 De asemenea, a se citi şi Carta europeană a cercetătorilor: Sistemele de evaluare/ apreciere de la SECŢIUNEA 1 din acest document 15 special în contextul mobilităţii internaţionale şi profesionale Ei trebuie să se informeze şi să dobândească o înţelegere deplină a regulilor, procedurilor şi standardelor care reglementează recunoaşterea unor astfel de calificări şi, în consecinţă, să studieze legislaţia naţională în vigoare, convenţiile şi reglementările specifice privind recunoaşterea acestor calificări pe toate canalele posibile16 Vechimea în activitate Nivelele de calificare solicitate trebuie să fie armonizate cu necesităţile postului şi nu să fie ca nişte bariere pentru intrarea în funcţia respectivă Recunoaşterea şi evaluarea calificărilor trebuie să se concentreze mai mult pe aprecierea rezultatelor persoanei şi nu atât pe circumstanţele sau pe reputaţia pe care o are persoana respectivă la instituţia de la care a obţinut calificările Deoarece calificările profesionale se pot obţine într-o etapă timpurie a unei cariere lungi, modelul unei evoluţii profesionale pe toată durata vieţii trebuie, de asemenea, recunoscut Numiri post-doctorat Reguli clare şi ghiduri explicite pentru recrutarea şi numirea de cercetători post-doctoranzi, inclusiv durata maximă şi obiectivele unor astfel de numiri, trebuie stabilite de către instituţiile care numesc cercetători post-doctoranzi Astfel de reguli trebuie să ia în considerare timpul petrecut în posturile anterioare perioadei post-doctorat la alte instituţii şi faptul că statutul de post-doctorat trebuie să fie tranzitoriu, având ca obiectiv principal oferirea de oportunităţi suplimentare de evoluţie profesională pentru o carieră în cercetare, proiectată pe termen lung 16 A se citi la http://www enic-naric net/ pentru obţinerea de informaţii mai ample referitoare la Reţeaua NARIC (Centrele de Informare privind Recunoaşterea Academică Naţională) şi la Reţeaua ENIC (Reţeaua Europeană a Centrelor de Informare) 16 SECŢIUNEA 3: DEFINIŢII Cercetători Pentru obiectivul acestei Recomandări, va fi utilizată definiţia Frascati pentru cercetare17, acceptată la nivel internaţional În consecinţă, cercetătorii sunt descrişi drept: “Profesioniştii angajaţi în conceperea sau crearea de noi cunoştinţe, produse, procese, metode şi sisteme, precum şi în managementul proiectelor respective ” În sens mai specific, această Recomandare se referă la toate persoanele angajate profesionale în domeniul Cercetării-Proiectării, pentru toate categoriile18, indiferent de clasificarea lor Aceasta include toate activităţile referitoare la „cercetare fundamentală”, „cercetare strategică”, „cercetare aplicată”, proiectare experimentală şi „transfer de cunoştinţe”, inclusiv inovaţie şi capacităţi de consultanţă, supraveghere şi de predare, managementul ştiinţei şi drepturile de proprietate intelectuală, exploatarea rezultatelor cercetării sau jurnalismul ştiinţific Se face o distincţie între Cercetătorul debutant şi Cercetătorul cu experienţă: • Termenul de Cercetător debutant19 se referă la cercetătorii din primii patru ani de activitate în domeniu (echivalentul cu normă întreagă), inclusiv la perioada de formare în domeniul cercetării • Cercetătorii cu experienţă 20 sunt definiţi cercetătorii care au minim 4 ani de experienţă în domeniu (echivalentul cu normă întreagă) de la obţinerea diplomei universitare care le-a acordat acces la studii de doctorat, în ţara în care gradul/ diploma a fost obţinută sau la cercetătorii care au deja doctoratul, indiferent de timpul petrecut pentru obţinerea lui Angajatori În contextul prezentei Recomandări, „angajatori” se referă la toate acele instituţii din sectorul public sau privat care angajează cercetători, fie pe bază de contract, fie îi primesc pe baza altor tipuri de contracte sau aranjamente, inclusiv acele cu care nu au o relaţie financiară directă Ultima parte se referă, în special, la instituţiile de învăţământ superior, secţiile facultăţilor, laboratoare, fundaţii sau organisme private în care cercetătorii fie îşi continuă formarea în domeniul cercetării, fie îşi realizează activităţile de cercetare pe baza fondurilor alocate de terţi Sponsori 17 În: Practică standard propusă pentru studii privind cercetarea şi proiectarea experimentală, Manualul Frascati, OECD, 2002 18 COM (2003) 436 din 18 7 2003: Cercetătorii din Spaţiul european pentru cercetare: O profesie, mai multe cariere 19 A se citi Programul de lucru ce structurea resursele umane din Spaţiul european pentru cercetare şi Acţiunile de mobilitate Marie Curie, ediţia septembrie 2004, pag 41 20 Idem, pag 42 17 “Sponsori” se referă la toate acele organisme21 care oferă finanţare (inclusiv stipendii, premii, granturi şi burse) institutelor de cercetare publice şi private, inclusiv institutelor de învăţământ superior În această calitate, ele pot stipula ca o condiţie de bază pentru alocarea de resurse ca instituţiile finanţate să deţină şi să aplice strategii, practici şi mecanisme, în conformitate cu principiile şi condiţiile generale prezentate în această Recomandare Numire sau angajare Aceasta se referă la orice tip de contract sau stipendiu sau bursă, grant sau premii finanţate de terţi, inclusiv finanţate în contextul Programului (Programelor) Cadru22 21 Comunitatea va face demersurile necesare pentru aplicarea angajamentelor expuse în prezenta Recomandare de către beneficiarul finanţării în contextul Programului (Programelor) Cadru pentru activităţile de cercetare, dezvoltare tehnologică şi demonstraţie 22 Programului (Programelor) Cadru pentru activităţile de cercetare, dezvoltare tehnologică şi demonstraţie 18 